Neuvoston asetus (EY, EHTY, Euratom) N:o 762/2001, annettu 9 päivänä huhtikuuta 2001, 21 päivänä joulukuuta 1977 annetun Euroopan yhteisöjen yleiseen talousarvioon sovellettavan varainhoitoasetuksen muuttamisesta erottamalla sisäisen tarkastuksen tehtävä varainhoidon ennakkovalvonnan tehtävästä - Lausumat neuvoston asetuksesta (EY, EHTY, Euratom) N:o 762/2001, annettu 9 päivänä huhtikuuta 2001, 21 päivänä joulukuuta 1977 annetun Euroopan yhteisöjen yleiseen talousarvioon sovellettavan varainhoitoasetuksen muuttamisesta erottamalla sisäisen tarkastuksen tehtävä ennakkovalvonnan tehtävästä



Virallinen lehti nro L 111 , 20/04/2001 s. 0001 - 0003



Neuvoston asetus (EY, EHTY, Euratom) N:o 762/2001, annettu 9 päivänä huhtikuuta 2001, 21 päivänä joulukuuta 1977 annetun Euroopan yhteisöjen yleiseen talousarvioon sovellettavan varainhoitoasetuksen muuttamisesta erottamalla sisäisen tarkastuksen tehtävä varainhoidon ennakkovalvonnan tehtävästä EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 279 artiklan, ottaa huomioon Euroopan hiili- ja teräsyhteisön perustamissopimuksen ja erityisesti sen 78 h artiklan, ottaa huomioon Euroopan atomienergiayhteisön perustamissopimuksen ja erityisesti sen 183 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon tilintarkastustuomioistuimen lausunnon(3), sekä katsoo seuraavaa: (1) Se seikka, että varainhoidon valvojalle uskotaan Euroopan yhteisöjen yleiseen talousarvioon sovellettavan 21 päivänä joulukuuta 1977 annetun varainhoitoasetuksen(4) 24 artiklan viidennen kohdan toisen lauseen perusteella tällä hetkellä sekä sisäisen tarkastuksen tehtäviä että varainhoidon ennakkovalvonnan tehtäviä, saattaa tietyissä tapauksissa aiheuttaa tehtävien sekaannusta sen sijaan, että kumpikin hoidettaisiin asian vaatimalla painokkuudella ja toisistaan erillään. (2) Ennen varainhoitoasetuksen uudelleen laatimista olisi sisäisen tarkastuksen tehtävä riittävällä tavalla erotettava muista varainhoidon valvojan tehtävistä. Tämän toimenpiteen jälkeen varainhoidon valvoja hoitaa edelleenkin nykyisiä tehtäviään, myös varainhoidon ennakkovalvontaa, mutta sisäisen tarkastuksen tehtävää hoitaa varainhoidon valvojasta riippumaton sisäinen tarkastaja. (3) Erityisesti komission osalta toteutettavien taloustapahtumien suuri määrä sekä niiden luonne ja erityisesti niiden käytännönläheisyys edellyttävät sisäisen tarkastustehtävän erottamista muista varainhoidon valvojan tehtävistä. (4) Sisäistä tarkastajaa koskevat samat oikeudet ja valtuudet kuin varainhoidon valvojaa varainhoitoasetuksen 24 artiklan perusteella. (5) Talousarvion toteuttamiseen liittyvien toimien avoimuuden lisäämiseksi kunkin toimielimen varainhoidon valvojan ja sisäisen tarkastajan on laadittava toiminnastaan vuosikertomus, josta ilmenevät päättyneestä varainhoitovuodesta saadut tärkeimmät kokemukset. (6) Tämän asetuksen soveltamisella ei millään tavoin saa estää varainhoidon valvojaa suorittamasta varainhoidon ennakkovalvontaan liittyviä tehtäviään eikä hänelle tehtäviään suorittaessaan taattua riippumattomuutta. Varainhoidon valvojan on voitava huolehtia tehtävistään varainhoitoasetuksen 24 artiklan mukaisesti. Komission olisi pääluokan III osalta ja muiden toimielinten omien menojensa osalta varmistettava, että varainhoidon valvojalla on edelleen tehtäviensä suorittamiseksi tarvittavat välineet ja riippumattomuus. (7) Euroopan parlamentti ja neuvosto ovat päässeet laajaan yksimielisyyteen siitä, että sisäisen tarkastuksen tehtävä erotetaan varainhoidon ennakkovalvonnan tehtävästä; näin ollen ne ovat todenneet, että tässä tapauksessa ei ole ollut aiheellista kutsua koolle neuvottelukomiteaa 4 päivänä maaliskuuta 1975 annetun Euroopan parlamentin, neuvoston ja komission yhteisen julistuksen(5) mukaisesti, ON ANTANUT TÄMÄN ASETUKSEN: 1 artikla Muutetaan varainhoitoasetusta seuraavasti: 1) 24 artiklassa: a) korvataan toinen kohta seuraavasti: "Tämä suorittaa tehtävänsä 2 artiklassa esitettyjen periaatteiden ja 22 artiklan 3 kohdan säännösten mukaisesti. Hän antaa toimielimelleen kertomuksen kaikista yhteisön varojen hoidossa havaitsemistaan ongelmista. Hän laatii toiminnastaan vuosikertomuksen."; b) korvataan viides kohta seuraavasti: "Varainhoidon valvoja toteuttaa valvonnan tarkastamalla menoja ja tuloja koskevat asiakirjat ja toimittamalla tarvittaessa tarkastuksia paikalla.". 2) Lisätään artikla seuraavasti: " 24 a artikla 1. Komissio nimeää varainhoidon valvojasta riippumattoman sisäisen tarkastajan. Hänet nimitetään tehtäväänsä samoin edellytyksin kuin varainhoidon valvoja, hänellä on tehtäviensä hoitamiseksi samat oikeudet saada tietoja kuin varainhoidon valvojalla ja hänen riippumattomuutensa varmistetaan soveltamalla häneen samoja sääntöjä ja erityistoimenpiteitä kuin varainhoidon valvojaan 24 artiklan toisen kohdan, neljännen kohdan toisen virkkeen, viidennen, kuudennen, kahdeksannen ja yhdeksännen kohdan nojalla. Sisäiseen tarkastukseen kuuluu erityisesti hallinto- ja valvontajärjestelmien tehokkuuden arviointi ja toimenpiteiden asianmukaisuuden tarkastaminen. Tehtävää hoidetaan 139 artiklassa tarkoitettujen soveltamista koskevien yksityiskohtaisten sääntöjen mukaisesti. Sisäinen tarkastaja ei saa olla tulojen ja menojen hyväksyjä eikä tilinpitäjä. 2. Komissio toteuttaa puheenjohtajansa valvonnalla kaikki toimenpiteet, jotka ovat tarpeen, jotta sisäinen tarkastaja voi suorittaa tehtävänsä 1 kohdan mukaisesti. 3. Muut toimielimet kuin komissio voivat kukin nimetä sisäisen tarkastajan, joka on riippumaton varainhoidon valvojasta ja hoitaa tehtäviänsä 1 kohdassa säädettyjen edellytysten ja yksityiskohtaisten sääntöjen mukaisesti. Jollei sisäistä tarkastajaa ole nimetty, varainhoidon valvoja hoitaa sisäisen tarkastuksen tehtävän edellä 1 kohdassa säädettyjen edellytysten ja yksityiskohtaisten sääntöjen mukaisesti. 4. Sisäinen tarkastaja laatii toimielimelleen sisäistä tarkastusta koskevan vuosikertomuksen, jossa ilmoitetaan suoritettujen tarkastusten määrä ja luonne, suositukset, joihin ne ovat antaneet aihetta, sekä toimenpiteet, joihin niiden johdosta on ryhdytty.". 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 9 päivänä huhtikuuta 2001. Neuvoston puolesta Puheenjohtaja A. Lindh (1) EYVL C 311 E, 31.10.2000, s. 328 ja EYVL C 62 E, 27.2.2001, s. 294. (2) Lausunto annettu 5. lokakuuta 2000 (ei vielä julkaistu virallisessa lehdessä). (3) EYVL C 327, 17.11.2000, s. 1. (4) EYVL L 356, 31.12.1977, s. 1, asetus sellaisena kuin se on viimeksi muutettuna asetuksella (EY, EHTY, Euratom) N:o 2673/1999 (EYVL L 326, 18.12.1999, s. 1). (5) EYVL C 89, 22.4.1975, s. 1. Lausumat neuvoston asetuksesta (EY, EHTY, Euratom) N:o 762/2001, annettu 9 päivänä huhtikuuta 2001, 21 päivänä joulukuuta 1977 annetun Euroopan yhteisöjen yleiseen talousarvioon sovellettavan varainhoitoasetuksen muuttamisesta erottamalla sisäisen tarkastuksen tehtävä ennakkovalvonnan tehtävästä 1. "Euroopan parlamentti ja neuvosto ovat päässeet laajaan yksimielisyyteen siitä, että sisäisen tarkastuksen tehtävä erotetaan varainhoidon ennakkovalvonnan tehtävästä. Ne vahvistavat olevansa valmiit varainhoitoasetuksen uuden 24 a artiklan 3 kohdan mukaisesti panemaan sisäisesti täytäntöön sisäisen tarkastuksen tehtävän erottamisen varainhoidon ennakkovalvonnan tehtävästä. Ne toteuttavat erottamisen heti kun niiden sisäisen tarkastuksen järjestelmät ja menettelyt ovat täysin toimivat". 2. "Komissio katsoo, että sisäinen tarkastus on toteutettava asiaankuuluvien kansainvälisten standardien mukaisesti, kuten varainhoitoasetuksen säännösten soveltamista koskevista yksityiskohtaisista säännöistä vuonna 1993 annetun komission asetuksen muuttamisesta 15 päivänä marraskuuta 2000 annetussa ehdotuksessa, jonka osalta tällä hetkellä kuullaan Euroopan parlamenttia ja neuvostoa, säädetään, ja perustuen riskianalyysiin, kuten 21 päivänä joulukuuta 1977 annetun varainhoitoasetuksen uudelleenlaatimista koskevassa, komission 26 päivänä heinäkuuta 2000 antamassa ehdotuksessa säädetään".